Source: https://www.topset.sk/src/index.php?pagename=obchodne_podmienky
Timestamp: 2019-09-22 21:26:23+00:00
Document Index: 6257691

Matched Legal Cases: ['§631', '§643', 'čl.9', 'čl.9', 'čl.7', 'súd ']

Home Servis Obchodné podmienky
1.1 Tieto Všeobecné obchodné podmienky spoločnosti TOPSET Solutions s.r.o., IČO 46919805, so sídlom 900 31 Stupava, Hollého 2366/25B, zapísanej v Obchodnom registri Okresného súdu Bratislava I, oddiel Sro, vložka č. 85599/B (ďalej ako „Obchodné podmienky“), určujú práva a povinnosti zmluvných strán z uzavretých zmlúv pri nákupe a predaji (dodávke, poskytnutí, zhotovení diela...) tovaru, pokiaľ nie sú výslovne uvedené v príslušnej zmluve a pokiaľ sa zmluvné strany výslovne a písomne nedohodli inak.
1.2 Nasledujúce ustanovenia o predaji tovaru (ďalej ako „Tovar“; ak to dáva zmysel a nie sú podobné alebo rovnaké ustanovenia výslovne uvedené vo Všeobecných licenčných podmienkach TOPSET Solutions s.r.o.; ďalej ako „Licenčné podmienky“), platia aj pre zhotovenie diela na objednávku a poskytovanie súhlasu na používanie autorských diel (počítačových programov, databáz, kartografických diel, ostatných diel a služieb k nim).
1.3 Zmluvné vzťahy medzi predávajúcim (ďalej ako „Predávajúci“; príp. podĺa charakteru zmluvy dodávateľom, zhotoviteľom, majiteľom vlastníckych a autorských práv, nositeľom práv, poskytovateľom) a spoločnosťou TOPSET Solutions s.r.o (ďalej ako „TOPSET“) a kupujúcim (ďalej ako „Kupujúci“; príp. podľa charakteru zmluvy odberateľom, objednávateľom, používateľom, nadobúdateľom) sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov, §631 až §643 Občianskeho zákonníka v znení zákona č. 509/1991 Zb. a zákona č. 185/2015 Z.z. Autorský zákon.
2.1 Objednávka sa pokladá za návrh kúpnej zmluvy (zmluvy o dielo, zmluvy o poskytnutí programov, databáz, geodetických informácií, licenčnej zmluvy atď. ), (ďalej ako „Zmluvy“). Zmluva medzi oboma zmluvnými stranami sa uzatvára na základe tohoto návrhu a v zmysle znenia príslušných ustanovení Obchodného zákonníka resp. Autorského zákona.
2.2 Zmluva sa pokladá za uzavretú, keď Predávajúci po obdržaní objednávky zašle Kupujúcemu písomné potvrdenie objednávky (poštou alebo elektronicky), alebo inak potvrdí príjem objednávky. Zmluva sa pokladá tiež za uzavretú, ak TOPSET nainštaluje alebo zašle (osobne, internetom, emailom, vzdialeným prístupom) program s príslušenstvom, s Obchodnými podmienkami a/alebo Všeobecnými licenčnými podmienkami TOPSET Solutions s.r.o. (ďalej ako „Licenčné podmienky“) Kupujúcemu a Kupujúci so znením Licenčných podmienok a Obchodných podmienok súhlasí. Súhlas môže byť vyjadrený písomným potvrdením, zaplatením faktúry, nevrátením zásielky do sedem kalendárnych dní od jej prijatia alebo nainštalovaním programov. Pretrhnutie ochrannej nálepky na inštalačnom médiu sa považuje za nainštalovanie programov.
2.3	Ak je platnosť objednávky podmienená protinávrhom Zmluvy od TOPSET, Zmluva sa pokladá za právoplatne uzavretú dátumom jej podpisu Kupujúcim aj Predávajúcim.
2.4 Platnosť zmien a doplnkov Zmluvy je podmienená písomným potvrdením Predávajúceho.
3. Podklady, cenníky, demonštračné verzie
3.1	Cenová ponuka Predávajúceho je záväzná do termínu uvedeného na ponuke, ak nie je dohodnuté inak.
3.2 Katalógové údaje, údaje v prospektoch, výkresoch, obrázkoch, reklamách, cenníkoch a demonštračných verziách programov o cenách, výkonoch, funkciách, rozmeroch a pod., sú smerodajné len vtedy, keď sa na ne výslovne poukazuje v potvrdenej objednávke, alebo v potvrdení objednávky.
3.3 Akékoľvek technické podklady, katalógy, prospekty, zobrazenia, demonštračné verzie programov, príručky a pod., ktoré sú označené logom TOPSET, adresou spoločnosti, výpisom na obrazovke, alebo ak z obsahu vyplýva autorstvo TOPSET, sú duševným vlastníctvom Predávajúceho, a bez povolenia ich nemôže Kupujúci reprodukovať, napodobovať, rozmnožovať a pod. Takisto sa na ne vzťahuje ochrana príslušných zákonných ustanovení o autorskom práve a tiež na ne poukazujú aj príslušné ustanovenia Licenčných podmienok TOPSET.
3.4 Ponuky Predávajúceho sú jeho vlastníctvom so všetkými príslušnými prílohami a nesmú byť bez jeho súhlasu poskytnuté tretej právnickej alebo fyzickej osobe.
4.1 Ak sa zmluvné strany nedohodnú inak, začína dodacia lehota plynúť najneskoršie nižšie uvedeným termínom:
a) dátumom potvrdenia objednávky,
b) dátumom splnenia všetkých technických, obchodných a finančných podmienok, ktoré mal splniť Kupujúci.
c) dátumom obdržania dohodnutej zálohovej platby od Kupujúceho pred dodaním Tovaru.
4.2 Predávajúci je oprávnený dodať časť alebo celú dodávku pred uplynutím dohodnutého termínu plnenia.
4.3 Ak Predávajúci mešká s termínom plnenia a meškanie vznikne okolnosťami na strane Predávajúceho, ktoré predstavujú dôvod na zbavenie zodpovednosti za záväzky zmluvných strán v zmysle čl.9, potom poskytne Kupujúci Predávajúcemu primerané predĺženie dodacej lehoty.
4.4 Nároky Kupujúceho voči Predávajúcemu na základe odkladu termínu plnenia podľa znenia článku 4.3 sú vylúčené.
4.5 Ak Kupujúci neprevezme v zmysle Zmluvy pripravený Tovar na zmluvne dohovorenom mieste, alebo v zmluvne dohodnutom čase a oneskorenie nie je zavinené jednaním alebo opomenutím Predávajúceho, potom môže Predávajúci buď predĺžiť plnenie, alebo pri stanovení lehoty odstúpiť od prijatej Zmluvy.
Keď je Tovar pripravený k odoslaniu, môže ho Predávajúci uskladniť na náklady a nebezpečenstvo Kupujúceho. Predávajúci je okrem toho oprávnený požadovať náhradu za všetky primerané výdavky, ktoré musí vynaložiť na realizáciu Zmluvy, a ktoré neboli zahrnuté v platbe, s výnimkou všetkých iných nárokov voči Kupujúcemu z dôvodov tohoto oneskorenia.
5.	Prechod nebezpečenstva, prevzatie predmetu kúpy
5.1	Ak nie je dohodnuté inak, ak sa odosiela predmet kúpy na miesto plnenia alebo určenia verejným prepravcom, má sa za to že, Kupujúci mal možnosť si predmet kúpy prezrieť v lehote sedem kalendárnych dní odo dňa doručenia zásielky.
5.2	Ak nie je dohodnuté inak, prechádza nebezpečenstvo náhodnej skazy a náhodného zhoršenia predmetu kúpy z Predávajúceho na Kupujúceho odovzdaním veci Kupujúcemu, príp. odovzdaním prvému verejnému alebo súkromnému dopravcovi.
6.1 Pokiaľ nebolo dohodnuté inak, ceny z cenníka TOPSET platia bez inštalácie, školenia, dopravy, bez poštovného a balného.
6.2 Ceny vychádzajú z nákladov v čase vydania cenníka. Ak sa náklady a cenník zmenia do termínu dodania Tovaru, potom platia predtým dohodnuté ceny podľa pôvodného cenníka.
6.3 Ak je Zmluva uzavretá bez dohodnutia ceny, bude Kupujúcemu účtovaná platná predajná cenníková cena v deň dodania.
6.4	Ceny v cenníku alebo cenových ponukách sú uvedené s DPH, alebo bez DPH podľa znenia aktuálneho cenníka, alebo cenovej ponuky.
7.1 Platby sa realizujú v zmysle dohodnutých platobných podmienok. Daňový doklad bude splatný - ak nie je dohodnuté inak - do 7 dní od jeho prijatia prevodným príkazom na účet Predávajúceho.
7.2 Kupujúci nie je oprávnený zadržiavať platby kvôli nárokom zo záruky alebo iným protinárokom, ktoré nie sú uznané Predávajúcim.
7.3 Ak je Kupujúci v omeškaní s dohodnutými platbami, alebo inými povinnosťami, potom môže Predávajúci trvať buď na plnení Zmluvy a:
a) odsunúť splnenie jeho vlastných záväzkov do zaplatenia dohodnutej zvyšnej platby alebo splnenia iných povinností,
b) poskytnúť primerané predĺženie lehoty na zaplatenie, alebo splnenie povinností,
c) uplatniť voči Kupujúcemu úroky z omeškania od doby splatnosti do zaplatenia vo výške 0,05 % z dlžnej sumy za každý kalendárny deň omeškania, pokiaľ neexistuje na strane Kupujúceho žiaden dôvod na zbavenie zodpovednosti za záväzky zmluvných strán v zmysle čl.9.
7.4 Ak po uplynutí dodatočnej lehoty podľa čl.7.3 Kupujúci nezaplatí dlžnú platbu, alebo nesplní iné dohodnuté povinnosti, potom môže Predávajúci odstúpiť od Zmluvy jednoduchým písomným oznámením. Kupujúci musí Predávajúcemu vrátiť späť už dodaný predajný Tovar, výkresy, inštalačné diskety, príručky a pod. a musí uhradiť vzniknuté zníženie hodnoty Tovaru, ako aj zaplatiť všetky primerané výdaje, ktoré musel Predávajúci vynaložiť na realizáciu Zmluvy. Pri ťažko predajnom alebo nepredajnom Tovare a službách (programy na zakázku, geodetické meranie na zakázku, vektorizácia výkresov, a pod.) je Predávajúci oprávnený dať Kupujúcemu k dispozícii hotové, resp. rozpracované časti a požadovať za ne zodpovedajúci podiel z dohodnutej predajnej ceny.
7.5 Predávajúci si vyhradzuje vlastnícke právo na predmet predaja až do úplného splnenia všetkých finančných záväzkov Kupujúceho. Kupujúci musí dodržať všetky požadované formálne predpisy na zachovanie výhradného vlastníctva. Pri exekúcii, alebo iných nárokoch je Kupujúci povinný uplatňovať vlastnícke právo predávajúceho a bezodkladne ho na tento stav upozorniť.
7.6 Iné nároky Predávajúceho voči Kupujúcemu z dôvodu meškania sú vylúčené, okrem dôvodov uvedených v článku 7.
8.1 Záručná doba na zariadenia a počítačové programy dodané TOPSET je 24 mesiacov, ak nie je v iných dokladoch (doklad o kúpe, záručný list) uvedené inak. Predávajúci je povinný podľa pravidiel nasledujúcich ustanovení odstrániť v záručnej dobe každú vadu Tovaru (služby, programu), ktorá obmedzuje jeho použiteľnosť, a ktorá vznikla chybou konštrukcie, materiálu, programu alebo výroby.
Záruka sa vzťahuje na správnu funkciu jednotlivých zariadení dodaných predávajúcim (tlačiarne, počítače, programy a pod.). Ak predávajúci dodáva kompletné zariadenie t.j. napr. počítač s tlačiarňou a programami, vzťahuje sa záruka (s individuálnou záručnou dobou definovanou pre jednotlivé komponenty dodávky) na bezchybnú činnosť zariadenia ako celku. Ak je na zariadenie, ktoré TOPSET nakúpi od iného dodávateľa a predá ďalej Kupujúcemu záručná doba nižšia ako 24 mesiacov, platí na toto zariadenie znížená záručná doba.
8.2 Záväzky zo záruky, pokiaľ nebolo dohodnuté inak, možno uznať len na také vady, ktoré sa vyskytnú počas záručnej doby vyznačenej na záručnom liste, počnúc okamihom prevzatia plnenia (dodaním). Predávajúci poskytne na žiadosť Kupujúceho záruku v písomnej forme (záručný list), prípadne ho podľa povahy veci môže nahradiť dokladom o kúpe. Ak nebol vystavený samostatný záručný list a Kupujúci sa preukáže dokladom o kúpe, plnenie zo záruky poskytne Predávajúci v súlade s týmto článkom 8. Okamihom prevzatia plnenia je v tomto prípade deň dodania Tovaru alebo služby. V záručnom liste Predávajúci špecifikuje obsah záruky jej rozsah, podmienky a dĺžku záručnej doby. Miestom uplatnenia záruky je sídlo spoločnosti TOPSET Solutions s.r.o., Hollého 2366/25B, 900 31 Stupava.
8.3 Kupujúci sa môže odvolať na tento článok len vtedy, keď predávajúcemu ihneď písomne oznámi vzniknutú vadu. Keď podľa znenia tohoto článku má Predávajúci povinnosť odstrániť vady a je uvedeným spôsobom upovedomený, musí podľa svojho uváženia:
a) vadný Tovar dodatočne opraviť na mieste
b) za účelom dodatočnej opravy si nechať poslať späť vadný Tovar, alebo vadné časti
c) vymeniť vadný Tovar
d) vymeniť vadné diely
Záručná doba sa predlžuje o dobu, počas ktorej sa odstraňujú vady u Predávajúceho.
8.4 Ak si nechá Predávajúci kvôli dodatočnej oprave alebo výmene poslať vadný Tovar alebo diely späť, preberá Kupujúci - ak nebolo dohodnuté inak - náklady a nebezpečenstvo transportu. Predávajúci preberá - ak nebolo dohodnuté inak - náklady a nebezpečenstvo za spätný transport vymeneného, alebo opraveného Tovaru alebo dielov ku Kupujúcemu.
Ak by bolo možné opravu vykonať aj u Predávajúceho a Kupujúci trvá na oprave vo svojej organizácii, Predávajúci vyšle zamestnancov TOPSET odstrániť závady ku Kupujúcemu. Kupujúci hradí cestovné náklady týchto zamestnancov.
8.5 Vadný Tovar, alebo diely vymenené podľa tohoto článku patria Predávajúcemu.
8.6	Predávajúcemu vznikne povinnosť uhradiť náklady za odstránenie vád, ktoré odstránil Kupujúci sám vo vlastnej réžii len vtedy, ak dal k tomuto postupu predávajúci písomný súhlas.
8.7 Povinnosti vyplývajúce Predávajúcemu zo záruky platia len na vady, ktoré vzniknú pri dodržiavaní predpokladaných podmienok prevádzky a pri normálnom používaní. Záruka neplatí na vady, ktoré boli zapríčinené:
poruchami napájacej siete a prevádzkou počítača bez záložného zdroja,
zlou údržbou, nadmerným znečistením okolitého prostredia prachom alebo dymom,
neodbornou, a za/bez písomného súhlasu Predávajúceho vykonanou opravou alebo zmenách inými osobami ako Predávajúcim alebo ním povereným.
8.8	Pri objednávkach na opravy, zmeny, alebo prestavby starého alebo cudzieho Tovaru poskytuje Predávajúci záruku 24 mesiacov na dodané náhradné diely okrem spotrebného materiálu.
8.9 Platí za výslovne dohodnuté, že Predávajúci nemusí Kupujúcemu nahradiť škody za zranenie osôb, za škody na Tovare, ktorý nie je predmetom Zmluvy, za stratu materiálu, stratu dát alebo ušlý zisk, pokiaľ sa z okolností jednotlivých prípadov nepreukáže závažné zanedbanie povinností Predávajúceho.
8.10 Za závažné zanedbanie povinností Predávajúceho sa nemôže pokladať každá chyba zručnosti alebo svedomitosti zamestnancov Predávajúceho. Za závažné zanedbanie povinností Predávajúceho sa môže považovať len konanie, ktorým by Predávajúci nechal bez povšimnutia nedbanlivosť, alebo závažné následky konania jeho zamestnancov, a ktoré by pri obvyklom odbornom prístupe musel predpokladať, alebo keď by vedome nerešpektoval následky svojho konania.
8.11 Povinnosť náhrady za vecné škody ako aj za nároky z ručenia za výrobky, ktoré možno odvodzovať z iných zákonov, a ktoré nevyplývajú z ustanovení o záruke v Obchodnom zákonníku je vylúčená.
8.12 Zo záruky je vyňatý spotrebný materiál alebo rýchlo sa opotrebovávajúce náhradné diely; sem patria napr. pásky do tlačiarní, tonery a pod.
8.13 Záručné podmienky na počítačové programy sa riadia aj Licenčnými podmienkami TOPSET Solutions s.r.o..
9. Dôvody na zbavenie zodpovednosti za záväzky zmluvných strán
9.1 Nasledujúce okolnosti sa považujú za dôvody na zbavenie zodpovednosti za záväzky zmluvných strán v prípade, že nastanú po uzavretí Zmluvy a sú prekážkou jej plnenia, alebo dodržania termínov plnenia.
Okolnosti nezávislé od vôle zmluvných strán, ako napr. štrajky, požiar, mobilizácia, zabavenie, blokovanie účtov, embargo, povstanie, chýbajúce dopravné prostriedky, všeobecné nedostatky v zásobovaní Tovarom, obmedzenia spotreby energie, krádež, vandalizmus, živelná pohroma, závažné napadnutia počítačov predávajúceho vírusmi a pod..
9.2 V článkoch 4 a 7 sú definované dôsledky týchto okolností s ohľadom na záväzky zmluvných strán.
10. Riešenie sporov, použiteľné právo, miesto plnenia
10.1 Miestne príslušným súdom pre všetky spory nepriamo, alebo priamo vyplývajúce zo Zmlúv je miestne príslušný Okresný súd Malacky.
10.2 Strany si tiež môžu písomne dohodnúť kompetentnosť arbitrážneho súdu.
10.3 Pre dodávky a platobné podmienky platí ako miesto plnenia sídlo Predávajúceho v Stupave, a to aj v tom prípade, keď bol dohodnutým spôsobom Tovar odovzdaný na inom mieste.
10.4 Platnosť a účinnosť Všeobecných obchodných podmienok. Doterajšie Všeobecné obchodné podmienky stratili platnosť a účinnosť dňa 17. januára 2016 o 24:00 hod. Tieto Všeobecné obchodné podmienky verzia 2016.1 nadobúdajú platnosť a účinnosť dňom ich vydania 18. januára 2016 o 00:00 hodine.
Všeobecné obchodné podmienky TOPSET
Vydané v Stupave dňa 18. januára 2016. Verzia 2016.1